Comença la segona setmana del festival Més que Murs amb els murals d’Álex Gambín i Rubén Viard
11 de novembre 2021

Novembre és el mes triat per al gruix d'activitat de la 6a edició del Festival d'Art Urbà Més Que Murs, organitzat pel departament de Joventut i Infància de l'Ajuntament de Sagunt. És la segona edició amb una programació i dates adaptades a les circumstàncies de la pandèmia, i des del departament s'espera que siga l'última amb restriccions per a tornar a gaudir d'activitats en grup com a exhibicions de grafiti, tallers per a xiquetes i xiquets, joves, etc.

En la segona setmana del festival d'Art Urbà Més Que Murs, l'artista Anna Repullo ha acabat la seua intervenció artística, en la mitgera d'un habitatge adossat en l'avinguda Corona d'Aragó del Port de Sagunt. El títol del seu treball és _N__iña en la Orilla del Mar_. La idea que l'artista pretén transmetre és la innocència de qui ho veu tot per primera vegada, explorant, aprenent... la xiqueta agafa un grapat d'arena, i arriben les sensacions de l'estiu: la calor suau, la brisa de la mar, el capvespre, un record d'infància que segur tots/as vivim fa més o menys temps... en un estil figuratiu buscant gestos i emocions sinceres.

![](/media/xefpkks3/93-c-anna-repull-muro-acabado.jpg?width=850&height=566.9886363636364)  
  

D'altra banda, esta setmana el festival compta amb una doble estrena: d'una banda, Álex Gambín, artista resident a València amb una dilatada experiència com a muralista urbà, estarà pintant la tanca exterior de l'edifici de la SAG, en l'avinguda Fausto Caruana. D'altra banda, en el pavelló René Marigil de Sagunt, tindrem a Rubén Viard.

**Calendari de la realització de les obres pels cinc artistes seleccionats**

ANNA REPULLO. Ja ha finalitzat el seu mural en l'avinguda Corona d’Aragó (Port de Sagunt). Anna Repullo és una artista de Sant Feliu de Llobregat que destaca per l'expressivitat i la cruesa dels seus traços en els seus retrats, que dota a l'obra de força. Ha guanyat diversos premis d'art urbà en el panorama nacional.

ÁLEX GAMBÍN. Des del 8 de novembre està pintant en el mur de la SAG, en l'avinguda Advocat Fausto Caruana. Artista alacantí nascut en 1996, la seua obra té un estil naturalista basat en el realisme i en l'absència de color. A cavall entre la pintura mural i el treball d'estudi.

RUBÉN VIARD. Des del 8 de novembre està executant la seua obra en el Pavelló René Marigil (Sagunt). Suposa la part abstracta del festival. El seu estil es basa en l'engany visual, creant diferents perspectives sobre plans bidimensionals, mesclant formes i bases grises.

GALETA MARIA. A partir del 15 de novembre en el Col·legi Ausiàs March (Sagunt). Artista multidisciplinari de València, ha desenvolupat gran part de la seua obra muralística a Barcelona i Buenos Aires. La seua obra sol estar molt vinculada a temàtica social, sempre amb una mirada feminista.

TAQUEN. A partir del 22 de novembre, en la façana del Col·legi Vilamar (Port de Sagunt). Un dels plats forts del festival. Artista gallec nascut en 1992, ha passat bona part de la seua vida a Madrid i ha pintat murs al mig món. Gran part de la seua obra gira entorn del natural i orgànic, en la dialèctica entre estos elements i el paisatge, és ací on cobra sentit.

**Altres accions incloses en el festival d'Art Urbà**

**_Més que Llanes – Tejer en la Calle_**. Intervenció a càrrec de l'associació Avocam, en la plaça Joan de Ribera (Port de Sagunt).

**_t_** a càrrec del departament de Turisme de l'Ajuntament de Sagunt. Aquesta activitat es realitzarà durant tot el festival.

**_Exposició MQM21_**. En el Casal Jove, a càrrec del Grup Fotogràfic ARSE. Gener de 2022.

Com a novetat a destacar, l'elecció d'artistes s'ha realitzat després d'una convocatòria a la qual van respondre més de 50 artistes interessats a sumar-se al festival. En este sentit, el regidor de Joventut i Infància, Guillermo Sampedro, va afirmar que «**enguany hem obert el festival amb una convocatòria lliure dirigida a joves artistes de tota Espanya. També apostem per un festival espaiat en el temps, amb murals i activitats entre octubre i desembre, per a prestar major atenció a cada treball**». Finalment, Sampedro ha explicat que **«intentem que el nostre festival es consolide entre tota l'oferta d'art urbà de la província, però tot, volem que des de la regidoria de Joventut i des del Festival se li done alegria, color i art als nostres carrers i als nostres edificis**».

Una altra primícia per a 2021 és la nova pàgina web del festival, www.mesquemurs.es, que compta amb informació d'esta i anteriors edicions del certamen.

Enguany el certamen torna a comptar amb la producció i coordinació artística per l'artista local Bize, i amb una nova col·laboració, la del grup fotogràfic ARSE, els qui prepararan una exposició de fotos realitzades durant el festival. De nou s'ha tingut la col·laboració d’Avocam, la convocatòria de la qual “Tejer en la Calle” s'ha inclòs en el paraigua del festival, així com la participació dels seus usuaris i usuàries de tallers en la realització de murs. També compta amb col·laboracions d'altres col·lectius del municipi com l'associació Sagunt Reviu o el Batxillerat Artístic de l'IES Clot del Moro.

Així mateix, el festival inclou visites guiades de la Ruta Urban Art, organitzada per la delegació de Turisme, reforçada per visites a murs en procés de realització. Quant a altres departaments municipals, també col·laboren l'Àrea d'Igualtat, Esports i Memòria Històrica i Democràtica.​

![](/media/50ypzexs/93-c_mqmcartel.jpg?width=587&height=822)

*   [](http://www.facebook.com/sharer.php?u=https://aytosagunto.es/va/actualitat/comenca-la-segona-setmana-del-festival-mes-que-murs-amb-els-murals-d-alex-gambin-i-ruben-viard/ "Facebook")
*   [](http://twitter.com/share?url=https://aytosagunto.es/va/actualitat/comenca-la-segona-setmana-del-festival-mes-que-murs-amb-els-murals-d-alex-gambin-i-ruben-viard/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/comenca-la-segona-setmana-del-festival-mes-que-murs-amb-els-murals-d-alex-gambin-i-ruben-viard/ "Linked In")
*   [](mailto:?body=https://aytosagunto.es/va/actualitat/comenca-la-segona-setmana-del-festival-mes-que-murs-amb-els-murals-d-alex-gambin-i-ruben-viard/)